Močvara Zapata

Ciénaga de Zapata, odnosno močvara Zapata je velika močvara i općina na Kubi u provinciji Matanzas. S površinom od 4,162 km2, Ciénaga de Zapata je najveća kubanska općina, a smještena je nekih 150 km jugoistično od Havane. Sama močvara ima površinu od oko 4,000 km2 te uživa status nacionalnog parka. Najbliži gradovi su Playa Larga i Jagüey Grande. U sklopu močvare se nalazi ukupno 900 autohtonih biljnih vrsta, 175 različitih ptica, 31 vrsta reptila i preko 1,000 vrsta beskralježnjaka. Uz to, oko 65 vrsta ptica posjećuje Kubu tokom migracijskog razdoblja. Močvara je i dom nekolicini endemskih vrsta, među koje spadaju ptičje vrste Ferminia cerverai, Cyanolimnas cerverai i Torreornis inexpectata te kubanski krokodil, čije se štanište pokušava proširiti i na močvaru Lanier i obližnji Isla de la Juventud.